**Per Passione** blev dannet i sommeren 2007 og består af fem fortrinsvist unge sangere, fordelt på to sopraner, en alt, en tenor og en bas. Kernerepertoiret udgøres af vokalmusik fra senrenæssancen og den tidlige barok, men med lejlighedsvise afstikkere til både tidligere og senere tiders musik. Ensemblet synger lige gerne saftige erotiske madrigaler fra Italien og lystige engelske airs som de vidunderligt smukke kirkelige motetter fra vokal-polyfoniens storhedstid.

 Per Passione synger koncerter i og uden for kirken og medvirker til musikgudstjenester og ved private arrangementer. Ensemblet ledes ledes af Erik K. Knudsen og har base i Århus.